Imagini rare cu cerbi care se duelează în Pădurile Brașovului: "În octombrie își amintesc că în dragoste e ca în război" .
Imagini impresionante cu cerbi care se duelează în Pădurile Brașovului au fost înregistrate cu ajutorul unor camere montate în sălbăticie. În această perioadă a anului, animalele se luptă pentru a avea dreptul să se împerecheze. Potrivit reprezentanților Regiei Locale a Pădurilor Kronstadt, în luna octombrie cerbii își curtează femelele, își etalează eleganța dar și forța.
"În octombrie, cerbii își amintesc că în dragoste e ca în război, iar acest lucru îl fac la "propriu". Cerbii se duelează pentru marele premiu: dreptul de împerechere", au anunțat, pe Facebook, administratorii pădurilor brașovene.Astfel de scene au fost surprinse de camerele de monitorizate pe care Regia le-a amplasat în pădurile Brașovului.În fondul cinegetic administrat de Regia Locală a Pădurilor Kronstadt sunt în jur de 90 de cerbi.Populația este viguroasă, deși există prădători, pentru că oamenii au grijă de aceste animale emblematice pentru Brașov.